Document ID: 32004R1902

KOMISIJAS REGULA (EK) Nr. 1902/2004
(2004. gada 29. oktobris),
ar kuru groza specifikāciju elementus nosaukumam, kas sniegts pielikumā Regulai (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju (Les Garrigues)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietas nosaukumu aizsardzību (1) un jo īpaši tās 9. pantu,
tā kā:
(1)
Saskaņā ar Regulas (EEK) Nr. 2081/92 9. pantu Spānijas iestādes ir lūgušas grozīt ģeogrāfiskā apgabala definējumu nosaukumam “Les Garrigues”, kas reģistrēts kā cilmes vietas nosaukums, kurš aizsargāts ar Komisijas 1996. gada 12. jūnija Regulu (EK) Nr. 1107/96 par ģeogrāfiskās izcelsmes norāžu un cilmes vietas nosaukumu reģistrāciju saskaņā ar Padomes Regulas (EEK) Nr. 2081/92 17. pantā paredzēto procedūru (2).
(2)
Izskatot šo lūgumu veikt grozījumus, ir konstatēts, ka grozījumi ir būtiski.
(3)
Saskaņā ar Regulas (EEK) Nr. 2081/92 9. pantā paredzēto procedūru un, ņemot vērā apstākļus, ka grozījumi ir būtiski, mutatis mutandis piemēro 6. pantā paredzēto procedūru.
(4)
Ir konstatēts, ka šajā gadījumā grozījumi atbilst Regulai (EEK) Nr. 2081/92. Pēc iepriekš minēto grozījumu publicēšanas Eiropas Savienības Oficiālajā Vēstnesī (3) Komisija nav saņēmusi nevienu iebildumu paziņojumu šīs regulas 7. panta nozīmē.
(5)
Tāpēc šie grozījumi ir jāreģistrē un tie jāpublicē Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Šīs regulas I pielikumā norādītos grozījumus reģistrē un publicē saskaņā ar Regulas (EEK) Nr. 2081/92 6. panta 4. punktu.
Konsolidēts saraksts ar galvenajiem specifikāciju elementiem ir sniegts šīs regulas II pielikumā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. oktobrī

Labels: 3
17
18